בני גרב

בני גְּרֶב (בגרמנית: Benny Greb; נולד ב-13 ביוני 1980) הוא מתופף ומפיק מוזיקלי גרמני, יליד העיר אאוגסבורג. הוריו של בני קנו לו את מערכת התופים הראשונה שלו כשהיה בן שש ועליהם הוא החל לנגן לבדו, בלי אף שיעורי מוזיקה. בגיל 12 לקח לראשונה שיעורי תופים בקונסרבטוריון מקומי, שם היה למתופף ג'אז מצטיין. עד מהרה התגלה גרב ככשרוני במיוחד, ולמד עוד ועוד כלים כגון קלידים, גיטרה, וגיטרה בס, אך הכלי המרכזי באמת שלו היה התופים, אותם המשיך ללמוד עד שנת 1998. משנות העשרים שלו (שנת 2000) החל גרב לשתף פעולה עם מספר אומנים ולהקות, כשהמשמעותית היא להקת Jerobeam המקומית, שאיתה בגיל 24 הוציא את אלבומו הראשון, "Confidential Breakfast" בשנת 2004. האלבום אמנם לא היה להצלחה כבירה, אך כן הפך את גרב למתופף 'מבוקש', ואמנים רבים נוספים מסצנת הג'אז והרוק המקומי גם יחד ביקשו את השתתפותו בלהקותיהם. כך קרה ששנה לאחר מכן, 2005, תופף גרב בשני אלבומים שונים: האחד יחד עם להקת Strom und Wasser, שנקרא "Spielt Keine Rolle"; השני הוא אלבום הסולו הראשון שלו, מתוך שישה, שנקרא "Grebfruit". במשך השנים 2005–2010 הוציא גרב 10 אלבומים עם מספר אמנים שונים, והפך לאחד המתופפים המוערכים בסצנת הג'אז המודרני בעולם כולו. בין האלבומים נכללו גם שני אלבומי סולו שלו בלבד, כולם או רובם מכילים אך ורק קטעים אינסטרומטלים. בשנת 2010 הופיע בפסטיבל Modern Drummer (אנ') בבריטניה, ולאחר מכן בכמה סיבובי הופעות עולמיים, בהם ביקר בארצות הברית (בתמונה מימין), קנדה, יפן, צרפת ובריטניה. אלבומו המפורסם ביותר נקרא Moving Parts, אלבום חדשני המשלב מטאל ורוק כבד יחד עם ג'אז. באלבום אינסטרומנטלי זה הוא שיתף פעולה עם שני אמנים נוספים, כריס מונטגיו וקיט דאוונס. בניגוד לרוב אלבומי המוזיקה, אשר התופים משמשים בהם לנתינת קצב אחיד בלבד, באלבום זה התופים של בני גרב הם הכלי המרכזי, והמקצבים בו משתנים ומתאחדים באופן בלתי צפוי, בדומה לסולו תופים ארוך. יחד עם חברת "Meinl" פיתח גרב סדרה חדשה של מצילות וינטג' הידועות בצלילן החד והאיכותי, ביניהן מצילות מפורסמות בקרב מתופפים מקצועיים כגון "Sand Ride" ו-"Sand Hats". מלבד הקריירה המוזיקלית שלו, גרב הוציא שתי קלטות DVD, "שפת התיפוף" ו-"האמנות והמדע של הגרוב", אשר מלמדות כיצד לנגן בתופים. בסך הכל עד שנת 2019 השתתף גרב בכ-23 אלבומים והוציא שישה אלבומי סולו. 2007: "Goldene Zeit" 2008: "Sensationsstrom" 2009: "Auf Zeche" 2004: "Confidential Breakfast" 2009: "How One Becomes What One Is" 2005: "Grebfruit" 2009: "Brass Band" 2013: "Two Day Trio" 2014: "Moving Parts" 2016: "(Moving Parts (live" 2017: "Grebfruit 2" 2009: "3erGezimmeR" 2005: "Spielt Keine Rolle" 2006: "Gossenhauer" 2007: "Farbengeil" 2009: "Emotionsdesign" 2011: "Mondpunk" 2011: "Lektionen in Demut 11.0" 2011: "Stand Well Back" 2013: "Drawing Breath" 2008: "Absolutely Live" 2012: "Electric Tales" 2012: "Just Here Just Now" 2015: "Up" 2017: "ON" 2009: "The Language of Drumming" 2010: "Modern Drummer Festival" 2015: "The Art & Science Of Groove" 2019: "Wide Eyes in The Dark" מדיה וקבצים בנושא בני גרב בוויקישיתוף אתר האינטרנט הרשמי של בני גרב בני גרב, ברשת החברתית פייסבוק בני גרב, ברשת החברתית אקס (טוויטר) בני גרב, ברשת החברתית אינסטגרם בני גרב, במסד הנתונים הקולנועיים IMDb (באנגלית) בני גרב, באתר אפל מיוזיק (באנגלית) בני גרב, באתר ספוטיפיי בני גרב, באתר AllMusic (באנגלית) בני גרב, באתר MusicBrainz (באנגלית) בני גרב, באתר Discogs (באנגלית) בני גרב, באתר Songkick (באנגלית) הפרופיל של בני גרב באתר drummerworld Benny Greb - DRUMMERWORLD, www.drummerworld.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בני גרב".